Mausoleum Qin Shi Huang

Mausoleum Qin Shi Huang (Hanzi秦始皇陵; PinyinQínshǐhuáng Líng) inggih punika mausoleum kaisar kapertama saking Dinasti Qin, kaisar Qin Shi Huang. Punika magenah ring Distrik Lintong, Xi'an, propinsi Shaanxi Cina. Punika kawangun langkung saking 38 warsa, saking 246 ngantos 208 SM, miwah magenah ring sor munduk makam sané tegehnyané 76 méter sané mawangun sakadi piramida sané kagetep. Tata letak mausoleum puniki kamodélin antuk tata letak Xianyang, ibu kota dinasti Qin, sané kakepah dados kota jero lan kota jaba. Iteran kota ring tengah inggih punika 2,5 km (1,55 mil) miwah ring jaba inggih punika 6,3 km (3,9 mil). Sétra punika magenah ring sisi kelod kauh kotané tur marep kangin. Genah mausoleum utama genah peti layon miwah artéfak patileman inggih punika inti saking kompléks arsitéktur mausoleum. Setra punika ngraga durung kakeduk. Eksplorasi arkéologis mangkin ngutamayang makudang-kudang situs nékropolis sané jimbar sané ngiterin makam, rumasuk Tentra Térakota ring sisi kangin gundukan mausoleum. Tentra Térakota dados garnisun majeng ring mausoleum lan durung jangkep kakeduk. Pustaka